Na temelju članka 18. i čl.45. Zakona o proračunu („Narodne novine“ 144/21) i članka 26. Statuta Grada Trogira („Službeni glasnik Grada Trogira“ br. 4/13, 9/13, 6/14, 1/18, 3/19, 5/20 i 9/21) Gradsko vijeće Grada Trogira, na 7. sjednici održanoj dana 09.ožujka 2022. godine donijelo je

**ODLUKU**

 **O IZMJENI I DOPUNI ODLUKE O IZVRŠAVANJU PRORAČUNA**

**GRADA TROGIRA ZA 2022. GODINU**

**Članak 1.**

 U Odluci o izvršavanju proračuna Grada Trogira za 2022.g. (“Službeni glasnik Grada Trogira” br. 28/21) u članku 28. mijenja se stavak 9. na način da glasi:

Pravna osoba u većinskom vlasništvu ili suvlasništvu Grada i ustanova čiji je osnivač Grad, može se dugoročno zadužiti samo za investiciju i uz suglasnost Gradonačelnika sukladno odredbi Statuta Grada. Dana suglasnost uključuje se u opseg mogućeg zaduživanja Grada sukladno članku 127. Zakona o proračunu.

Naime, stavkom 1. članka 127. Zakona o proračunu propisano je da se proračunski korisnici jedinica lokalne i područne (regionalne) samouprave čiji je osnivač jedinica lokalne i područne (regionalne) samouprave mogu dugoročno zadužiti samo za investiciju koja se financira iz njezina proračuna uz suglasnost osnivača.

Grad će u 2022. godini dati suglasnost za dugoročno kreditno zaduženje Javnoj vatrogasnoj postrojbi Grada Trogira u iznosu od 787.000,00 kn glavnice kredita, uvećano za kamate i naknade, radi nabavke vozila za spašavanje i gašenje s visina uz jednu godinu počeka, rok otplate kredita je 4 godine čija realizacija prolazi trogodišnji proračun. Za realizaciju otplate kredita planira se izmjena projekcije u 2023. godini u iznosu od 193.116,00 kn i u 2024. godini u iznosu od 206.972,00 kn. Planirana je otplata kredita u razdoblju od 2023. godine do 2027. godine.

Planirani iznos izvora primitka od zaduživanja u 2022. godini iznosi 900.000,00 kn.

**Članak 2**.

Ostale odredbe Odluke ostaju na snazi.

**Članak 3.**

Ova Odluka stupa na snagu prvog dana od dana objave u „Službenom glasniku Grada Trogira”.

PREDSJEDNIK

 GRADSKOG VIJEĆA:

 Toni Zulim

KLASA:400-06/21-01/6

URBROJ:2181-13-41/01-22-4

Trogir, 09.ožujka 2022.godine